Publication: Magyar Közlöny
Issue: MK-2002-99 (Year: 2002, Number: 99)
Era: 1990-2004
Section: a közoktatásról szóló 1993. évi LXXIX. törvény
Paragraph Index: 190

9. § A Kt. 128. §-a (3) bekezdésének a) pontja helyébe a következõ rendelkezés lép: „a) 2006. szeptember 1-jéig alkalmazható idegen nyelv oktatásra, továbbá idegen nyelven történõ nevelésre, oktatásra a megfelelõ pedagógus végzettséggel és legalább középfokú „C” típusú állami nyelvvizsga bizonyítvánnyal vagy azzal egyenértékû okirattal rendelkezõ pedagógus, feltéve, hogy addig az idõpontig megkezdi tanulmányait a megfelelõ felsõfokú iskolai végzettséget és szakképzettséget tanúsító oklevél megszerzése céljából. A tanulmányok megkezdése nélkül is alkalmazható e határidõ elteltét követõen — legfeljebb annak a tanévnek a végéig, amelyben a nyugdíjkorhatárt eléri — az a pedagógus, aki 2002. augusztus 31-ig betölti az ötvenedik életévét, feltéve, hogy legalább tíz év gyakorlattal rendelkezik az adott nyelv tanítása terén. E rendelkezéseket a nemzetiségi, etnikai kisebbségi nyelv oktatására azzal az eltéréssel kell alkalmazni, hogy aa) a pedagógusnak az adott nyelvbõl felsõfokú „C” típusú állami nyelvvizsga bizonyítvánnyal vagy azzal egyenértékû okirattal kell rendelkeznie, és tanulmányait 2003. szeptember 1-jéig kell megkezdenie, ab) a bolgár, a cigány (romani, illetve beás), a görög, a lengyel, az örmény, a ruszin, az ukrán nyelv oktatására a felsõoktatási tanulmányok megkezdése nélkül, korlátlan határideig alkalmazható az, aki az aa) pontban meghatározott feltételeknek megfelel, ac) az e bekezdés a) pontjában foglaltak a német nemzetiségi oktatásban nem alkalmazhatók.”

Source: https://magyarkozlony.hu/hivatalos-lapok/f99d32dcf8614f800a04c90a7291c795393872ff/dokumentumok/408fca2f835d65b9c65551c0e0a270fc371ccf5f/letoltes